**Társadalmi partnerképzés**

A képzés a nők társadalmi elfogadottságának elősegítése a répcementi turizmusban projekt keretei között valósul meg.

*Projekt azonosítószáma: EFOP-1.2.9-17-2017-00038*

A 70/2020 (III. 27.) Kormányrendelet szerint lehetőség nyílik arra, hogy az eddigi kontaktórás képzéseket távoktatásként tartsuk meg, így jelentősen egyszerűbben történhet meg a tananyagok elsajátítása, illetve az adott bizonyítvány megszerzése.

A projekt keretében egy úgynevezett "adaptive learning" rendszer és online kommunikációs szoftver együttes alkalmazásával történik meg a képzés.

Az online, zárt távoktatási rendszer egy olyan informatikai megoldást nyújt, ami folyamatosan nyomon követi a diák fejlődését, illetve amíg egy leckét nem tanult meg a diák, nem engedi továbblépni. A képzés így biztosan mindenkinek a saját igényei és haladási üteme szerint folyik, nem szükséges alkalmazkodni a csoport többi tagjához. A saját ütemű haladás erősítése érdekében biztosítunk folyamatosan, online kommunikációs szoftveren keresztül tanári konzultációt, ami mintegy mentorálásként végigkíséri a tanulási folyamatot és mindenki a saját haladási ütemében tud a tanárral kommunikálni. A tanárok a beszélgetés közben látják azt, hogy hol tart a diák a tanulásban, miben erős, miben gyenge, így személyre szabott képzést tartanak minden diáknak.

A képzésen való részvételhez nem szükséges komoly informatikai felszerelés, elegendő egy mobiltelefon vagy alapszintű asztali számítógép/laptop, valamint Internet-hozzáférés.

A képzés célja, hogy a résztvevő képessé váljon arra, hogy érzékenyítse, valamint kölcsönös előnyök alapján együttműködés megteremtésére ösztönözze a hálózat tagjait a fenntartható működés megteremtése érdekében. Célja továbbá, hogy a résztvevők képesek legyenek olyan partnerséget, hálózatot generálni, mely a partnerség tagjai által fejlesztett és működtetett szolgáltatások rendszerén keresztül alkalmas az önfenntartó működésre.

A képzést állami, önkormányzati intézményeknek, profitorientált vállalatoknak, cégeknek, valamint civil, egyházi, oktatási, szociális szervezetek vezetőinek, munkatársainak, illetve önkénteseinek ajánljuk. A képzés elsősorban olyan szervezetek munkatársait érinti, akik érintettek és /vagy érdekeltek egy potenciális hálózat céljainak megvalósításában.

A képzés során megszerezhető kompetenciák:

* A résztvevők képesek az információk befogadásával és mások számára történő feltárásával, összefüggések megfogalmazásával, alkalmazásával új tudás létrehozására, fejlődik az összefüggés- kezelő képességük (kognitív tudásszerző kompetencia), vagyis képessé válnak elősegíteni a résztvevők közötti információcserét, a közös működési elvek kiépítését.
* A résztvevők képessé válnak a képzés során megismert információk, viszonyok elemzésére, s ennek bázisán összefüggések felismerésére és a lehetőségek feltárására - vagyis fejlődik a résztvevők logikai és kombinatív képessége (kognitív gondolkodási kompetencia). Megismerik, és gyakorlati helyzetekben képessé válnak arra, hogy önállóan alkalmazzák a személyes kapcsolatépítési és együttműködési technikákat és használják a társadalmi tőke hálózatépítésben elengedhetetlen szerepeit.
* A résztvevők az információk befogadásával és mások számára történő feltárásával, összefüggések megfogalmazásával, alkalmazásával új tudás létrehozására válnak képessé, fejlődik az összefüggés- kezelő képességük (kognitív tudásszerző kompetencia), vagyis képessé válnak önállóan elősegíteni a szervezetek és személyek közötti információcserét, a közös működési elvek kiépítését.
* A résztvevők a fenntartható humán szolgáltatásfejlesztés alapjainak megismerésével képessé válnak a saját szervezeti értékeik és érdekeik szem előtt tartására.
* A résztvevők megismerik a hálózati működés/ humán szolgáltatásnyújtás fenntarthatóságának szempontjait, ezzel alkalmassá válnak arra, hogy a szempontrendszer elemeit tervezési és megvalósítási folyamatokban tudatosan figyelembe vegyék. A résztvevők megismerik az üzleti tervezés és egyéb fenntarthatóságot támogató módszerek, eszközök alapjait, s ezzel képessé válnak e módszerek, eszközök következetes alkalmazására és / vagy kombinálására.
* Fejlődnek a résztvevők kapcsolatkezelési - csoportkezelő képességei (együttélési képességek - szociális kompetencia) – megismerik, s képessé válnak felismerni és önállóan alkalmazni a közösségi előítélet, a konfliktusok és a problémák kezelésének módszereit; valamint működtetni a részvételi együttműködés szabályait.
* A résztvevők proszociális (a szociális kompetencia fejlesztése) képessége, és vezetési képessége erősödik - fejlődik az érdekérvényesítő képességük, azaz képessé válnak felismerni a helyi társadalom sajátos igényű csoportjait, részt venni szükségleteik és igényeik feltárásában és feldolgozásában, közösségi segítő, informáló, bátorító, kapcsolatépítő munkát végezni, elősegíteni a közösségi kezdeményezések elindulását, közösségek létrejöttét.

A képzésekkel párhuzamosan úgynevezett konzultációs lehetőséget biztosítunk, amikor egy tanárral beszélhetnek a diákok egy-egy tananyagról vagy tananyag-részről. Itt fontos az, hogy megfelelő Internet-kapcsolat legyen, mivel az akadozó hálózat megszakadó, nehezen érthető beszélgetéseket eredményezhet.

A képzés végén minden sikeresen teljesítő **tanúsítványt** kap, papír alapon.

**A programon való részvétel ingyenes, de előzetes regisztrációhoz kötött!**

A regisztrációhoz küldjön e-mailt a csakkozpont@buk.hu e-mail címre.

**A résztvevők bruttó 20. 000 Ft motivációs díjban részesülnek a sikeres képzést követően.**

A CsakPONT címe : 9737 Bük, Széchenyi u. 44.( Büki Közös Önkormányzati Hivatal)

A CsakPONT nyitvatartása: Hétfő: 8.00-12.00, 13.00-16.00

Szerda: 8.00-12.00, 13.00-17.00

Péntek: 8.00-13.00

**Kapcsolattartók: Borhy Renáta**

**Varga - Berényi Annamária**

**Telefon: 94/500-629**